●lobih kanbaki’ ay taew’aw回爺爺家

A-ririm’aenan minremremi’!

’oya’ ray katalekan mam tikinhaema’

yaba’ ray kinbaki'an mam tal’izaeh ka karangi’an

’ataw minSa’la’ min’itol

SiS hi yaba’ ki ’oya’ mayaka:i’ “ minremremi’!”

rima’ ray kapranawan homboe’ o ta:nepen timasa’.

lobih ray pino’azis,

Sahoero: hi minayti’ hewen haysiya ray halapaw minae’rem!

ponpontikol hisiya’ Sa’

minayti’ minayti’, ~~「~~’am’amoeh ’intol ila! So’o mangowip ila ay? 」

kawhaenan ’oya’ mayaka:i’ ka kano ?

kaysa’an yami ’am rima’ ray ray’in komita’ la baki’ ki koko’

hewen bazae’ makSa’ min’itol ila

B-kinSiyae’ Sa’, “’ihi’ o!”

ma’ bazae’ hi ’oya’ mam ’omoe’oe: ’iniya’om Sa’, “wa:i’ ila kohaema’ ila”

yami tiSkobae:oeh hi oya’ Sa’, “’a:ay!”

’in baki’ a taew’an ray ray’in yoma’an ’asang

la mama’ aehae’ taew’an kil labaki’ sosmi’ael

’iniya’oma taew’an ray tawyan

A-yaba’ some:ez ka koroma’ ’alikaeh potngor kanbaki’ ’ay taew’an

hi baki’ komita’ hi yami lobih Siyae’ a tomal

mama’ pasi’ael hi yami nisiya pinamowa’ nonak ka lapowar ki tawmo’

kinkayzaeh si’aelen!

B-koko’ ki ’ata’ ray katalekan mam tikinsi’ael

’oya’ ma’ rima’ tomilhaehael hi koko’ tomalek

kominsi’ael ila, koko’ ki ’oya’ ’am rima’ ray tatimae’an titatimae’.

’in koko’ a tatimae’an langi: hayza’ ka lolongan

minayti’ ’ataw mari’ ka tata:oS mobo:ay ’iniya’om

Sa’, “ta’ila tata:oS ka ’aelaw!” yami ma’ rima’ ila ray lolongan toma:oS ka ’aelaw.

A-koko’ ki yami mayaka:i’ Sa’ “Siyae’ ka ralom ’iya’azem mina!”

yami ray lolongan makakSiyae’ honaehnge: ila!

bazae’ hi koko’ mam ’omoe’oe: komoSa’

“maylal’oz ila! nimon ray lolongan Siyae’ ka ralom honaehnge: ila!”

ta’ila ila, lobih ila!

B-yami ’am ray kanbaki’ a taew’an Somir’ar

komSa:o’ ila!

yami ’aehae’ taew’an ray latar ’a’iyalatar

A-kaysa’an kawaS kin kayzaeh,

hae:wan ’ilaS ki bintoe’an kas’oehaez ila!

bazae’ hi baki’ mayaka:i’ noka SaySiyat a kinbazae’an

ray kaehoy babaw kael’oe mam ko-ko-ko:

zikzik ma’ ray ’oes’oeso’an mam homngas!

noka zikzik hinngas!

B-kin pakza:zih ka mae’iyaeh.

mama’ mari’ ka kapa:ngas “ki:ta:”

tomotoroe’ hi yami ma:tol noka SaySiyat ka kapa:tol,

ni mama’ ka ’aehoe’ ’ay kansiya kabih ma’ wangwangwang

nakhara mam ma:tol kil yami,

yami bazae’ ma’ hakhakhak ila!

●lobih kanbaki’ ay taew’aw回爺爺家

一大早

媽媽在廚房做早餐

爸爸在客廳準整理東西

’ataw 先起來

向爸爸媽媽說聲「早安！」

到浴室裡先上厠所後又刷牙洗臉

又回到了房間

看見妹妹還在睡

搖著她說

妹妹，起床了！妳忘記了嗎？

昨晚媽媽說什麼嗎？

今天要回ray’in部落看阿公阿婆，

hewen趕忙起床

很高興的說：「對啊！」

也聽見媽媽在叫我們趕快出來吃早餐

我們回答「好！」

阿公家蓬萊大湳部落

叔叔一家人跟阿公一起吃住

我們的家在桃園

爸爸開車很快就到了阿公家

阿公看見我們回來了好高興

叔叔拿出他自己種的芭樂和香蕉給我們吃，真好吃！

阿婆和叔母在廚房煮午餐

媽媽也去幫忙阿婆煮菜

吃完午餐後，阿婆和媽要去菜園摘菜。

阿婆菜園旁有一個小溪流,

堂弟阿道 拿撈魚的網子給我們

說：「來去撈魚！」我們就去小溪抓魚.

阿婆叮嚀我們「玩水要小心！」

我們就在小溪裡玩很久！

聽見阿婆喊著 夠囉!你們玩水很久了!

來回家囉！

我們要在阿公家住一晚

晚餐後,

我們一家人在戶外聊天

今天天氣真好

晚上月亮和星星都出現了

我們聽著阿公說著賽夏族的傳說故事

樹上傳出貓頭鷹的叫聲

蟋蟀也在草叢中叫

很吵人呢

叔叔拿出吉他

教我們唱族語歌

叔叔的狗也在他的旁邊旺旺旺

好像跟我們一起合唱

我們聽起來也笑出來了!